text: Så er det forår - og gymnastikopvisninger
  06 marts 2011 kl. 09.42
  Et sikkert forårstegn er gymnastikopvisninger. I denne og de kommende weekender flokkes gymnaster i tusindetal på gulvene i de syd- og sønderjyske haller.
  I DGI-huset Vejle er der således tætpakket de to første weekender i marts med opvisninger af gymnaster fra hele DGI Sydøstjylland område.
  Sammen med Øster Starup ? Vester Nebel IF har DGI arrangeret fire hele dage med masser af kraftfulde spring, yndefulde balancer og seje serier. Hele 5861 gymnaster er tilmeldt og der forventes  omkring 1300 tilskuere til hver af de fire dage. 
  Programmet består af blandende typer hold, så der er noget at se på for alle aldre.
  Et program fra ni morgen til seks aften kræver selvsagt et stort arbejde at planlægge og afvikle. Ud over DGIs gymnastikudvalg lægger Øster Starup ? Vester Nebel IF et kæmpe organisatorisk arbejde for at få det hele til at klappe. Sammen med foreningerne, som sender deres hold af sted, gør alle en stor frivillig indsats for at få nogle sjove og festlige dage.
  Den ulønnede indsats har i øvrigt ekstra opmærksomhed netop i år, da det er EU's officielle frivilligheds-år.
  